smcproject/ml-wiki-sentences huggingface dataset:
ദർബാർ ഗോപാൽദാസ്‌ ദേശായ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഗുജറാത്തിലെ സൌരാഷ്ട്രയിലെ ചെറു രാജ്യമായിരുന്ന ധാസയുടെ നാടുവാഴിയായിരുന്നു ഗോപാൽദാസ്‌ അംബൈദാസ്‌ ദേശായ് എന്ന ദർബാർ ദേശായ് .
ഗാന്ധിയൻ , രാഷ്ട്രീയ, സാമൂഹിക പ്രവർത്തകൻ എന്നീ നിലകളിലും, ഇന്ത്യയുടെ സ്വാതന്ത്ര്യ സമരത്തിന്റെ ഭാഗമായി തന്റെ രാജകീയ പരിവേഷം ത്യജിച്ച ആദ്യ നാടുവാഴി എന്ന പേരിലും ഇദ്ദേഹം ഓർമിക്കപ്പെടുന്നു.
1887 -ഇൽ ഇന്നത്തെ ഖേഡ ജില്ലയിലെ വാസോ എന്ന ഗ്രാമത്തിൽ ജനിച്ച ദേശായ് ബറോഡ രാജ്യത്തിന്റെ ഇനാംദാർ എന്ന നിലയിൽ ധാസയുടെ നാടുവാഴിയും റായ്, സാങ്ക്ലി എന്നീ ഗ്രാമങ്ങളുടെ താലൂക്ദാരുമായിരുന്നു.
പടേൽ ജാതിയിൽ ജനിച്ച ഇദ്ദേഹം അമീൻ, ദേശായ് എന്നീ നാമ സ്ഥാനങ്ങൾ വഹിച്ചു.
തന്റെ മാതൃപിതാവായ അംബൈദാസിന്റെ വിയോഗത്തോടെയാണ് ദർബാർ ദേശായ് ധാസയുടെ നാടുവാഴിയാകുന്നത്.
പുരോഗമനചിന്താഗതിക്കാരനായിരുന്ന ദേശായ് ധാസയിൽ സൌജന്യ വിദ്യാഭ്യാസത്തിനുള്ള വഴിതുറക്കുകയും, 1915 -ഇൽ ധാസയിലെ ആദ്യ മോണ്ടിസോറി സ്കൂൾ സ്ഥാപിക്കുകയും ചെയ്തു.
ഗാന്ധിയെയും , കോൺഗ്രസിനെയും തുണച്ച ദേശായ് 1921 -ഇൽ കോൺഗ്രസിന്റെ ഖേഡ ജില്ലാ കോൺഗ്രസ്‌ കമ്മിറ്റി പ്രസിഡന്റായി തിരഞ്ഞെടുക്കപ്പെട്ടു.
സ്വാതന്ത്ര്യ സമരത്തോടുള്ള ദേശായിയുടെ നയത്തെ എതിർത്ത ബ്രിട്ടീഷ് സർക്കാർ 1922 -ഇൽ ദേശായിയുടെ രാജ്യത്തെ ബ്രിട്ടീഷ് ബോംബെയിലേക്ക് കണ്ടുകെട്ടി.
1922 മുതൽ ദേശായിയും അദ്ദേഹത്തിന്റെ പത്നി, ഭക്തിബാ എന്ന ഭക്തി ലക്ഷ്മിദേവി ദേശായിയും മുഴുവൻ സമയ സ്വാതന്ത്ര്യ സമര പ്രവർത്തകരായി.
ഗോപാൽദാസിനു ശേഷം അദ്ദേഹത്തിന്റെ മകനായ സൂര്യകാന്തിനെ ധാസയുടെ രാജാവായി വാഴിക്കുവാൻ ബ്രിട്ടീഷ് സർക്കാർ ഒരുങ്ങിയെങ്കിലും തന്റെ അച്ചന്റെ അതേ രാഷ്ട്രിയ നിലപാടുകൾ തന്നെയാണ് തനിക്കും എന്ന് സൂര്യകാന്ത് വ്യക്തമാക്കിയതോടെ ബ്രിട്ടീഷ് സർക്കാർ അതിൽ നിന്നും പിന്മാറി.
ഗോപാൽദാസിന്റെ മറ്റു മൂന്നു മക്കളുടെയും കിരീടാവകാശത്തെ അവഗണിച്ചുകൊണ്ട് ഗോപാൽദാസിന്റെ സഹോദരനായ ചതുർഭായിയെ ധാസയുടെ രാജാവായി വാഴിച്ചു.
തന്റെ സ്ഥാനനഷ്ടത്തിനു ശേഷം ബൊർസാഡിലേക്ക് താമസം മാറിയ ഗോപാൽദാസ്‌, ബൊർസാഡ്, ബർദോളി സത്യാഗ്രഹങ്ങളിൽ പങ്കെടുത്തു.
സിവിൽ ഡിസോബീടിയെൻസ് പ്രസ്ഥാനം, ക്വിറ്റ്‌ ഇന്ത്യ പ്രസ്ഥാനം എന്നിവയിൽ പങ്കെടുക്കുകയും അറസ്റ്റ് വരിക്കുകയും ചെയ്തു.
ഭക്തിബാ സ്വന്തം നിലയിൽ സാമൂഹിക പ്രവർത്തക എന്ന നിലയിൽ പ്രശസ്തിയാർജ്ജിക്കുകയും, പിൽകാലത്ത് ഇളയ മകനായ യോഗ് സുന്ദർ നർത്തകൻ, നൃത്തസംവിധായകൻ എന്നീ നിലകളിൽ പ്രശസ്തനാകുകയും ചെയ്തു.
അയിത്ത നിവാരണത്തിനും, സ്ത്രീകളുടെ വിദ്യാഭ്യാസത്തിനുമായി ഗോപാൽദാസും ഭക്തിബായും അക്ഷീണം പ്രവർത്തിച്ചു.
രാജ്കോട്ടിലെ കട്വീബായി വിരാനി കന്യ വിദ്യാലയയുടെ സ്ഥാപനത്തിൽ ഭക്തിബാ പ്രധാന പങ്കു വഹിച്ചു.
പോർബന്ദറിലെ ഗാന്ധി സ്മ്രിതിയായ കീർത്തി മന്ദിരത്തിന്റെ ശിലാസ്ഥാപനം നടത്തിയത് ഗോപാൽദാസാണ്.
ഇന്ത്യയുടെ ഭരനഘടന സഭയിലേക്ക് ബാറോഡയിൽ നിന്നുള്ള അംഗമായി തിരഞ്ഞെടുക്കപ്പെട്ടു.
സ്വാതന്ത്ര്യാനന്തരം പ്രധാനമന്ത്രി നെഹ്രുവാണ് ഗോപാൽദാസിന്റെ കുടുംബത്തിനു അവരുടെ സ്വത്തുക്കളും സ്ഥലങ്ങളും തിരികെ നൽകാൻ ഉത്തരവിട്ടത്.
1951 -ഇൽ ദർബാർ ദേശായി എന്ന ഗാന്ധിയൻ നാടുവാഴി അന്തരിച്ചു.
ദർഭംഗ എക്സ്പ്രസ്സ്‌
മഹാരാഷ്ട്രയിലെ പൂനെ ജങ്ഷൻ മുതൽ ബിഹാറിലെ ദർഭംഗ ജങ്ഷൻ വരെ സർവീസ് നടത്തുന്ന ഇന്ത്യൻ റെയിൽവേയുടെ ട്രെയിനാണ് ട്രെയിൻ നമ്പർ 11033 / 11034 ദർഭംഗ എക്സ്പ്രസ്സ്‌.
ബോറിബന്ദർ, ബോംബെ , താനെ എന്നീ സ്ഥലങ്ങളിലൂടെയാണ് ഈ തീവണ്ടി ഓടിയത്.
ട്രെയിൻ നമ്പർ 11033 ദർഭംഗ എക്സ്പ്രസ്സ്‌ പൂനെ ജങ്ഷൻ മുതൽ ദർഭംഗ ജങ്ഷൻ വരെ ആഴ്ച്ചയിൽ ഒരു ദിവസം (ബുദ്ധൻ) സർവീസ് നടത്തുന്നു.
ട്രെയിൻ നമ്പർ 11033 ദർഭംഗ എക്സ്പ്രസ്സിനു പൂനെ ജങ്ഷനു ശേഷം ദൌണ്ട് ജങ്ഷൻ (15 മിനിറ്റ്), അഹമദ്നഗർ (3 മിനിറ്റ്), ബെലപുർ (2 മിനിറ്റ്), കൊപർഗാവ് (2 മിനിറ്റ്), മന്മാദ് ജങ്ഷൻ (5 മിനിറ്റ്), ഭുസവൽ ജങ്ഷൻ (10 മിനിറ്റ്), ഖണ്ട്വ (5 മിനിറ്റ്), ഇടാർസി ജങ്ഷൻ (10 മിനിറ്റ്), പിപരിയ (2 മിനിറ്റ്), നർസിംഗ്പൂർ (2 മിനിറ്റ്), ജബൽപൂർ (10 മിനിറ്റ്), കത്നി (5 മിനിറ്റ്), സത്ന (10 മിനിറ്റ്), അലഹബാദ്‌ ജങ്ഷൻ (30 മിനിറ്റ്), അലഹബാദ്‌ സിറ്റി (2 മിനിറ്റ്), ഗ്യൻപൂർ റോഡ്‌ (2 മിനിറ്റ്), മന്ദുവദി (5 മിനിറ്റ്), വാരണാസി ജങ്ഷൻ (15 മിനിറ്റ്), വാരണാസി സിറ്റി (2 മിനിറ്റ്), ആൻരിഹാർ ജങ്ഷൻ (5 മിനിറ്റ്), ഘാസിപൂർ സിറ്റി (5 മിനിറ്റ്), ബല്ലിയ (5 മിനിറ്റ്), ചപ്പ്ര (10 മിനിറ്റ്), സോൻപൂർ ജങ്ഷൻ (5 മിനിറ്റ്), ഹാജിപൂർ ജങ്ഷൻ (2 മിനിറ്റ്), മസാഫർപ്പൂർ ജങ്ഷൻ (5 മിനിറ്റ്), സമസ്തിപ്പൂർ ജങ്ഷൻ (20 മിനിറ്റ്), ലഹേറിയ സറയ് (2 മിനിറ്റ്), ദർഭംഗ ജങ്ഷൻ എന്നീ സ്റ്റോപ്പുകളാണ് ഉള്ളത്.
ട്രെയിൻ നമ്പർ 11034 ദർഭംഗ പൂനെ എക്സ്പ്രസ്സ്‌ ദർഭംഗ ജങ്ഷൻ മുതൽ പൂനെ ജങ്ഷൻ വരെ ആഴ്ച്ചയിൽ ഒരു ദിവസം (വെള്ളി) സർവീസ് നടത്തുന്നു.
ട്രെയിൻ നമ്പർ 11034 ദർഭംഗ പൂനെ എക്സ്പ്രസ്സിനു ദർഭംഗ ജങ്ഷനു ശേഷം ലഹേറിയ സറയ് (2 മിനിറ്റ്), സമസ്തിപ്പൂർ ജങ്ഷൻ (21 മിനിറ്റ്), മസാഫർപ്പൂർ ജങ്ഷൻ (5 മിനിറ്റ്), ഹാജിപൂർ ജങ്ഷൻ (1 മിനിറ്റ്), സോൻപൂർ ജങ്ഷൻ (5 മിനിറ്റ്), ചപ്പ്ര (10 മിനിറ്റ്), ബല്ലിയ (5 മിനിറ്റ്), ഘാസിപൂർ സിറ്റി (5 മിനിറ്റ്), ആൻരിഹാർ ജങ്ഷൻ (5 മിനിറ്റ്), വാരണാസി സിറ്റി (1 മിനിറ്റ്), വാരണാസി ജങ്ഷൻ (15 മിനിറ്റ്), മന്ദുവദി (1 മിനിറ്റ്), ഗ്യൻപൂർ റോഡ്‌ (1 മിനിറ്റ്), അലഹബാദ്‌ സിറ്റി (2 മിനിറ്റ്), അലഹബാദ്‌ ജങ്ഷൻ (28 മിനിറ്റ്), സത്ന (10 മിനിറ്റ്), കത്നി (5 മിനിറ്റ്), ജബൽപൂർ (10 മിനിറ്റ്), നർസിംഗ്പൂർ (2 മിനിറ്റ്), പിപരിയ (2 മിനിറ്റ്), ഇടാർസി ജങ്ഷൻ (15 മിനിറ്റ്), ഖണ്ട്വ (5 മിനിറ്റ്), ഭുസവൽ ജങ്ഷൻ (10 മിനിറ്റ്), മന്മാദ് ജങ്ഷൻ (5 മിനിറ്റ്), കൊപർഗാവ് (1 മിനിറ്റ്), ബെലപുർ (1 മിനിറ്റ്), അഹമദ്നഗർ (3 മിനിറ്റ്), ദൌണ്ട് ജങ്ഷൻ (15 മിനിറ്റ്), പൂനെ ജങ്ഷൻ എന്നീ സ്റ്റോപ്പുകളാണ് ഉള്ളത്.
ജീവകാരുണ്യപഞ്ചകം ഇംഗ്ലീഷ് വിലാസം https://ml.wikipedia.org/wiki/Jeevakarunyapanchakam
ശ്രീനാരായണഗുരു 1914ൽ രചിച്ച കൃതിയാണ് ജീവകാരുണ്യപഞ്ചകം .
തിരുക്കുറളിലെ ചില ആശയങ്ങൾ ഉൾക്കൊള്ളുന്ന കൃതിയാണിത്.
സഹജീവികളോടുള്ള കാരുണ്യം ജീവിതത്തിൽ പ്രതിഫലിക്കുമ്പോൾ, ജീവികളെ കൊന്നുതിന്നാനുള്ള പ്രേരണ സ്വയം ഇല്ലാതായിത്തീരുന്നതും മാംസാഹാരം എത്ര നിഷിദ്ധമാണെന്നതും കാണിക്കുന്ന ചെറുകൃതിയാണിത്.
“ എല്ലാവരുമാത്മസഹോദരരെ-
ന്നല്ലേ പറയേണ്ടതിതോർക്കുകിൽ നാം കൊല്ലുന്നതുമെങ്ങനെ ജീവികളെ- ത്തെല്ലും കൃപയറ്റു ഭുജിക്കയതും?
അവലംബം ↑ {{ cite web }} : | first= missing | last= ( help )
ജീവനപഞ്ചമൂലം
ആയുർവേദത്തിൽ ദശമൂലം പോലെ ഒരു ഔഷധക്കൂട്ടാണ് ജീവനപഞ്ചമൂലം .
ചേരുവകൾ ശതാവരിക്കിഴങ്ങ് വീര അടപതിയൻകിഴങ്ങ് ജീവകം ഇടവകം ( ഋഷഭകം ) ഔഷധഗുണങ്ങൾ
ജീവനപഞ്ചമൂലം വാതപിത്തങ്ങൾ ശമിപ്പികും, കണ്ണിന് വളരെ ഹിതമാണ്.
അഷ്ടാംഗഹൃദയം , വിവ.
, വ്യാ.
വി. എം. കുട്ടികൃഷ്ണ മേനോൻ, സാംസ്കാരിക വകുപ്പ്, കേരള സർക്കാർ ISBN 81-86365-06-0
ജീവനാംശം
ഒരാൾ തന്റെ ഇണയെ വിവാഹമോചനം നടത്തുന്നതിന്റെ ഭാഗമായി നൽകുന്ന  സാമ്പത്തിക സഹായമാണ് ജീവനാംശം എന്നറിയപ്പെടുന്നത്.
അലിമണി, അലിമെന്റ്, മെയിന്റനൻസ്, സ്പൗസ് സപ്പോർട്ട് എന്നിങ്ങനെ വിവിധ പ്രദേശങ്ങളിൽ ഇത് അറിയപ്പെടുന്നു .
വിവിധ സിവിൽ നിയമങ്ങളുടെ ഭാഗമായി വ്യത്യസ്തങ്ങളായ രീതികൾ വിവിധ രാജ്യങ്ങളിൽ നിലവിലുണ്ട്.
വിവാഹമോചനത്തിന് മുന്നോടിയായോ ശേഷമോ നൽകപ്പെടുന്ന ജീവനാംശം കുട്ടികളുടെ പരിപാലനത്തിന് നൽകുന്ന സാമ്പത്തിക പിന്തുണയിൽ നിന്ന് വ്യത്യസ്തമാണ്.
ജീവകം സി ഇംഗ്ലീഷ് വിലാസം https://ml.wikipedia.org/wiki/Vitamin_C
വെള്ളത്തിൽ ലയിക്കുന്ന ഒരു ജീവകമാണു് ജീവകം സി ( എൽ. അസ്കോർബിക് അമ്ലം ).
അസ്കോർബിക് അമ്ലത്തിന്റെ ഒരു അയോൺ ആയ അസ്കോർബേറ്റ് എല്ലാ ജീവജാലങ്ങളിലും ചയാപചയത്തിനു (metabolism) അവശ്യമായ  ഘടകമാണ്.
ഭൂരിഭാഗം ജീവികൾക്കും സ്വന്തമായി ഈ ജീവകം നിർമ്മിക്കാനുള്ള കഴിവുണ്ടു് .
എന്നാൽ ചില മീനുകൾ  പക്ഷികൾ, വവ്വാലുകൾ, ഗിനിപ്പന്നികൾ, കുരങ്ങന്മാർ, മനുഷർ തുടങ്ങിയ ജീവിവർഗങ്ങൾക്കു ഈ ജീവകം ഭക്ഷണത്തിലൂടെ ലഭിക്കേണ്ടതുണ്ട്.
ലോകാരോഗ്യ സംഘടനയുടെ ശുപാർശ അനുസരിച്ചു് ഒരാൾക്ക് , ദിവസേന 45 മില്ലീഗ്രാം ജീവകം സി ആവശ്യമുണ്ട്.
ജീവകം സി യുടെ കുറവു മൂലം  ഉണ്ടാവുന്ന രോഗമാണു് സ്കർവി .
നാരങ്ങ , ഓറഞ്ച് തുടങ്ങിയ നാരങ്ങ വർഗത്തിലുള്ള ഫലങ്ങളിലും, മുന്തിരിങ്ങ , തക്കാളി , കാബേജ് , നെല്ലിക്ക തുടങ്ങിയവയിലും ഇലക്കറികളിലും അസ്കോർബിക് അമ്ലം സുലഭമായുണ്ട്.
കൈതച്ചക്ക, തണ്ണിമത്തൻ , പപ്പായ , ഏത്തപ്പഴം , കോളിഫ്ളവർ , ചേമ്പ് , ഉള്ളി , വെളുത്തുള്ളി , കുരുമുളക് , മുളക് എന്നിവയിലും ജീവകം സി അടങ്ങിയിട്ടുണ്ട്.
ഉരുളക്കിഴങ്ങ് , വാഴപ്പഴം , കാരറ്റ് , ആപ്പിൾ തുടങ്ങിയവയിൽ ഈ ജീവകത്തിന്റെ അളവ് താരതമ്യേന കുറവാണ്.
പശുവിൻ പാലിലുള്ളതിനെക്കാൾ മൂന്നോ നാലോ ഇരട്ടി അസ്കോർബിക് അമ്ളം മനുഷ്യ സ്തന്യത്തിൽ അടങ്ങിയിട്ടുണ്ട്.
മത്സ്യത്തിലും മാംസത്തിലും എണ്ണയിലും ഈ ജീവകം അടങ്ങിയിട്ടില്ല.
വേവിച്ച ഭക്ഷണ പദാർഥങ്ങളിൽ അടങ്ങിയിട്ടില്ലാത്ത ജീവകവുമാണിത്.
ആഹാരത്തിലൂടെ ലഭ്യമാകുന്ന ജീവകം സി മനുഷ്യ ശരീരത്തിൽ അധിവൃക്ക ഗ്രന്ഥി (supra renal gland), പിറ്റ്യൂട്ടറി ഗ്രന്ഥി, വൃക്കകൾ, കരൾ, അണ്ഡാശയം, കണ്ണ് മുതലായ സ്ഥലങ്ങളിൽ സംഭരിക്കപ്പെടുന്നു.
അധികമായി വ്യായാമം ചെയ്യുമ്പോഴും തളർച്ച മുതലായവ ബാധിക്കുമ്പോഴുമാണ്  ജീവകം സി ഉപയോഗിക്കപ്പെടുന്നത്.
ജീവകം സിയുടെ അഭാവം ആദ്യമായി ബാധിക്കുന്നതു് മീസെൻകൈമൽ (mesenchymal) കലകളുടെ പ്രവർത്തനശേഷിയെയാണ്.
തന്മൂലം കൊളാജൻ, ഡെൻറീൻ, ഓസ്റ്റിയോയ്ഡ് (osteoid)ബന്ധകവസ്തുക്കൾ എന്നിവയുടെ ഉത്പാദനം മന്ദീഭവിക്കും.
തത്ഫലമായി കാപ്പിലറി രക്തധമനികൾ പൊട്ടാനിടയാകുന്നു.
പല്ലുകൾ ഇളകി കൊഴിയും, മോണയിൽ നിന്നു രക്തം വരും, സന്ധികൾക്കു് ബലക്ഷയവും വീക്കവുമുണ്ടാകും.
ഇതെല്ലാം സ്കർവി (scurvy) രോഗത്തിന്റെ ലക്ഷണങ്ങളാണ്.
സ്കർവി രോഗം ബാധിക്കാതിരിക്കാൻ ജീവകം സി ആവശ്യത്തിന് ഉണ്ടായിരിക്കണം.
ക്ഷീണം, തളർച്ച, സാംക്രമിക രോഗങ്ങളുടെ പകർച്ച എന്നിവ തടയാനും ഇതു സഹായകമാണു്.
മുറിവുകൾ ഉണങ്ങാനും ഇതു സഹായിക്കുന്നു.
കൊളസ്ട്രോൾ നിയന്ത്രിക്കുന്നു, രക്തക്കുഴലുകൾ വികസിതമായിരിക്കാൻ സഹായിക്കുന്നതിനാൽ അധിക രക്തസമ്മർദ്ദവും ഹൃദ്രോഗങ്ങളും ഒരു പരിധിവരെ കുറയ്ക്കുന്നു.
കണ്ണിനെ തിമിരരോഗം ബാധിക്കാനുള്ള സാധ്യത കുറയ്ക്കുന്നു; പ്രമേഹരോഗികൾക്കു കണ്ണിന്റെയും വൃക്കകളുടെയും നാഡികൾക്കുണ്ടാകുന്ന നാശം ഒഴിവാക്കുന്നു; രക്തത്തിലെ ഈയ(lead)ത്തിന്റെ അളവു കുറയ്ക്കുന്നു; ഇരുമ്പിന്റെ ആഗിരണം വർദ്ധിപ്പിക്കുന്നു.
ശിശുക്കൾക്കും ഗർഭിണികൾക്കും മുലയൂട്ടുന്ന അമ്മമാർക്കും പ്രായം ചെന്നവർക്കും ജീവകം സി കൂടുതൽ ആവശ്യമാണ് .
അമോണിയം ക്ലോറൈഡുപോലെയുള്ള ചില ഔഷധങ്ങൾ സേവിക്കുമ്പോൾ ഈ ജീവകം മൂത്രത്തിലൂടെ നഷ്ടപ്പെടാനിടയുണ്ട്.
അതിനാൽ ഇത്തരം ഔഷധങ്ങളുപയോഗിക്കുന്നവർ കൂടിയ അളവിൽ ജീവകം സി കഴിക്കണം.
വിളർച്ചയ്ക്കു ചികിത്സിക്കാൻ ഫോളിക് അമ്ലവുമായി കലർത്തി ഇതു നല്കി വരുന്നു.
പൊള്ളലേല്ക്കുന്നവർക്ക് ഇത് ഔഷധമായി നല്കാറുണ്ട്.
അധിമാത്രയിൽ ഇത് നല്കേണ്ട അവസ്ഥയിൽ സാന്ദ്രീകൃതരൂപത്തിൽ ഉള്ളിൽ കഴിക്കാനോ കുത്തിവയ്പു വഴിയോ കൊടുക്കുന്നു.
ഒരു നല്ല ആന്റി ഓക്സിഡന്റായതിനാൽ അർബുദജന്യ പദാർത്ഥങ്ങളെ ശരീരത്തിൽ നിന്നും ഒഴിവാക്കാൻ ഇത് സഹായകമാണ്.
ടൈറോസിൻ ഉപാപചയത്തിലും ഫോളിക് അമ്ലം - ഫോളിനിക് അമ്ലം പരിവർത്തനത്തിലും അസ്കോർബിബിക് അമ്ലത്തിനു പങ്കുണ്ട്.
അവലംബം ↑ ↑ ↑ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ജീവകം സി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ജീവദ്രവ്യം ഇംഗ്ലീഷ് വിലാസം https://ml.wikipedia.org/wiki/Protoplasm
ഒരു ജീവകോശത്തിന്റെ നിർമ്മാണ ഘടകങ്ങളായ എല്ലാ രാസഘടകങ്ങളേയും ചേർത്ത് വിളിക്കുന്ന പേരാണ് ജീവദ്രവ്യം അഥവാ പ്രോട്ടോപ്ലാസം.
ജലം , അയോണുകൾ അഥവാ ഇലക്ട്രോലൈറ്റുകൾ, മാംസ്യങ്ങൾ , കൊഴുപ്പുകൾ , ധാന്യകങ്ങൾ എന്നിവയാണ് ജീവദ്രവ്യത്തിനുകാരണമാകുന്ന അഞ്ച് ഘടകങ്ങൾ.
പ്ലാസ്മാസ്തരം കൊണ്ട് പൊതിഞ്ഞിട്ടുള്ള എല്ലാ കോശഘടകങ്ങളേയും ജീവദ്രവ്യം എന്ന് വിവക്ഷിക്കാം.
യൂക്കാരിയോട്ടുകളിൽ മർമ്മത്തിനുപുറത്തുള്ള  പ്രോട്ടോപ്ലാസം കോശദ്രവ്യം അഥവാ സൈറ്റോപ്ലാസം എന്നും മർമ്മത്തിനകത്തെ ജീവദ്രവ്യം മർമ്മദ്രവ്യം അഥവാ ന്യൂക്ലിയോപ്ലാസം എന്നും അറിയപ്പെടുന്നു.
പ്രോകാരിയോട്ടുകളിൽ പ്ലാസ്മാസ്തരത്തിനുള്ളിലുള്ളവ ബാക്ടീരിയൽ കോശദ്രവ്യം എന്നും ഗ്രാം നെഗറ്റീവ് ബാക്ടീരിയകളിൽ പ്ലാസ്മാസ്തരത്തിനുപുറത്തുള്ളതും പുറംചട്ടയ്ക്കകത്തുള്ളതുമായ ദ്രവ്യമാണ് പെരിപ്ലാസം.
തോമസ് ഹക്സിലി ഇതിനെ ജീവന്റെ ഭൗതികഅടിസ്ഥാനമെന്നാണ് വിശേഷിപ്പിച്ചത്.
പ്രോട്ടോപ്ലാസത്തിലെ ഘടകങ്ങൾ ജലം
കൊഴുപ്പുകലകൾ ഒഴിവാക്കിയാൽ മറ്റെല്ലാ കോശങ്ങളിലും 70 മുതൽ 85 ശതമാനം വരെ ജലമാണ്.
മിക്ക കോശരാസവസ്തുക്കളും ജലത്തിൽ ലയിച്ചാണ് സ്ഥിതി ചെയ്യുന്നത് എന്നത് ജലത്തിന്റെ സാർവ്വികലായകസ്വഭാവം നൽകുന്ന ഗുണവിശേഷതയാണ്.
ജലമാധ്യമത്തിൽ ലയിച്ചിട്ടുള്ളതോ മുങ്ങിക്കിടക്കുന്നതോ ആയ തൻമാത്രകൾക്ക് രാസപ്രവർത്തനത്തിലേർപ്പെടുക വഴി കോശത്തെ സജീവമാക്കി നിലനിർത്താൻ കഴിയുന്നു.
അയോണുകൾ
പൊട്ടാസ്യം , മഗ്നീഷ്യം , ഫോസ്ഫേറ്റ്, സൾഫേറ്റ്, ബൈകാർബണേറ്റ്, സോഡിയം , ക്ലോറൈഡ്, കാൽസിയം തുടങ്ങിയ എല്ലാ അയോണുകളും പ്രോട്ടോപ്ലാസത്തിന്റെ ഭാഗമാണ്.
ആവേഗങ്ങളുടെ പ്രസരണം തുടങ്ങിയ എല്ലാ കോശധർമ്മങ്ങൾക്കും ഇവ ആവശ്യമാണ്.
കോശസ്തരങ്ങൾക്കും മറ്റുള്ള ഭാഗങ്ങൾക്കും നിയതമായ ഘടന നൽകുന്ന സ്ട്രക്ചറൽ പ്രോട്ടീനുകളും രാസാഗ്നികൾ പോലെയുള്ള, ധർമ്മങ്ങൾ നിർവ്വഹിക്കുന്ന ഫംഗ്ഷണൽ പ്രോട്ടീനുകളുമുണ്ട്.
ആകെ കോശപിണ്ഡത്തിന്റെ 10 മുതൽ 20 വരെ ശതമാനം മാംസ്യങ്ങളാണ്.
ഫോസ്ഫോലിപ്പിഡ്, കൊളസ്ട്രോൾ എന്നിവ ഉൾപ്പെടുന്ന ജീവൽപ്രധാന പദാർത്ഥങ്ങളാണ് കൊഴുപ്പുകളിലുൾക്കൊള്ളുന്നത്.
കോശസ്തരത്തിന്റെ അവിഭാജ്യഘടകമാണിവ.
കോശപിണ്ഡത്തിൽ ഓകദേശം 2 ശതമാനം വരുമിത്.
കൊഴുപ്പുകോശങ്ങളിൽ 95 ശതമാനത്തോളം ട്രൈഗ്ലിസറൈഡുകൾ അഥവാ ന്യൂട്രൽ ഫാറ്റുകൾ വരാം.
ധാന്യകങ്ങൾ സാധാരണ കോശങ്ങളുടെ 1 ശതമാനം മാത്രമേ ഉള്ളൂ എങ്കിലും കോശത്തിന്റെയും അതുവഴി ശരീരത്തിന്റേയും പോഷണാവശ്യങ്ങളും ഊർജ്ജലഭ്യതയും ഉറപ്പുവരുത്തുന്നത് ധാന്യകങ്ങളാണ്.
കോശശ്വസനം എന്ന പ്രക്രിയയാലാണ് ധാന്യകങ്ങളിൽ നിന്നും, പ്രധാനമായും ഗ്ലൂക്കോസിൽ നിന്ന് ഊർജ്ജോത്പാദനം നടക്കുന്നത്.
ജീവന്തി ഇംഗ്ലീഷ് വിലാസം https://ml.wikipedia.org/wiki/Leptadenia_reticulata
മരങ്ങളിലൊക്കെ കയറിപ്പോകുന്ന ഒരു വള്ളിച്ചെടിയാണ് ജീവന്തി .
( ശാസ്ത്രീയനാമം : Leptadenia reticulata ) .
ഹിമാലയത്തിന്റെ താഴ്വരയിലുള്ള ഉത്തർപ്രദേശിലും പഞ്ചാബിലും കടൽനിരപ്പിൽ നിന്നും 900 മീറ്റർ ഉയരമുള്ള ഡക്കാൻ, കേരള പ്രദേശങ്ങളിലും ഇത് കാണുന്നു.
മൗറീഷ്യ , ശ്രീലങ്ക , മഡഗാസ്കർ എന്നിവിടങ്ങളിലും വളരുന്ന ജീവന്തി വളരെ പ്രധാനപ്പെട്ട ഒരു ആയുർവേദഔഷധമാണ്.
കുറിനിൽ, കുറിങ്ങിനിൽ എന്നെല്ലാം പേരുകളുണ്ട് അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും ഫ്ലവേഴ്‌സ് ഓഫ് ഇന്ത്യയിൽ Media related to Leptadenia reticulata at Wikimedia Commons Leptadenia reticulata എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ജീവകം ബി കോംപ്ലക്സ്
ഒരു കൂട്ടം വൈറ്റമിനുകളുടെ സമുച്ചയമാണ് ജീവകം (വിറ്റാമിൻ) ബി കോംപ്ലക്സ് .
സമാനമായ ഭക്ഷണ പദാർത്ഥങ്ങളിൽ ഒരുമിച്ച് കാണപ്പെടുന്നതിനാൽ ആദ്യകാലത്ത് ഇതെല്ലാം കൂടെ ഒരൊറ്റ ജീവകമായാണ് കരുതപ്പെട്ടിരുന്നത്.
എന്നാൽ പിൽക്കാലത്ത് അതേ സ്വഭാവമുള്ള എന്നാൽ വ്യത്യസ്തഗുണങ്ങളോടു കൂടിയ ഒട്ടേറെ പദാർത്ഥങ്ങൾ കണ്ടെത്തുകയുണ്ടായി.
ഈ പദാർത്ഥങ്ങളെല്ലാം  ജീവകങ്ങളുടെ ഉപവിഭാഗങ്ങളായി.
ബി കൊമ്പ്ലക്സിൽ 12 വ്യത്യസ്ത പദാർത്ഥങ്ങൾ ഉൾപ്പെട്ടിരിക്കുന്നു.
ബി വിറ്റാമിനുകളുടെ പട്ടിക വിറ്റാമിൻ പേര് വിവരണം വിറ്റാമിൻ ബി 1 തയാമിൻ പഞ്ചസാരയുടെയും അമിനോ ആസിഡുകളുടെയും കാറ്റബോളിസത്തിൽ ഒരു കോഎൻസൈം.
ഭക്ഷണം ഊർജമാക്കി മാറ്റുന്നതിന് തയാമിൻ അത്യാവശ്യമാണ്.
നാഡികളുടെ പ്രവർത്തനത്തിനും ഇത് പ്രധാനമാണ്.
വിറ്റാമിൻ ബി 2 റിബോഫ്ലേവിൻ മറ്റ് വിറ്റാമിനുകളുടെ സജീവമാക്കൽ ഉൾപ്പെടെയുള്ള ഫ്ലേവോപ്രോട്ടീൻ എൻസൈം പ്രതിപ്രവർത്തനങ്ങൾക്ക് ആവശ്യമായ FAD, FMN എന്ന് വിളിക്കപ്പെടുന്ന കോഎൻസൈമുകളുടെ ഒരു മുൻഗാമി.
റൈബോഫ്ലേവിൻ ഊർജ്ജ ഉൽപാദനത്തിന് സഹായിക്കുന്നു, ആരോഗ്യകരമായ ചർമ്മം, കണ്ണുകൾ, നാഡി എന്നിവയുടെ പ്രവർത്തനത്തിന് അത്യന്താപേക്ഷിതമാണ്.
വിറ്റാമിൻ ബി 3 നിയാസിൻ (നിക്കോട്ടിനിക് ആസിഡ്) NAD, NADP എന്ന് വിളിക്കപ്പെടുന്ന കോഎൻസൈമുകളുടെ ഒരു മുൻഗാമി, അവ പല ഉപാപചയ പ്രക്രിയകൾക്കും ആവശ്യമാണ്.
നിയാസിൻ മെറ്റബോളിസത്തിന് പ്രധാനമാണ്, കൊളസ്ട്രോൾ കുറയ്ക്കാൻ സഹായിക്കും.
ഡിഎൻഎ നന്നാക്കുന്നതിലും ഇതിന് പങ്കുണ്ട്.
നിക്കോട്ടിനാമൈഡ് നിക്കോട്ടിനാമൈഡ് റൈബോസൈഡ് വിറ്റാമിൻ ബി 5 പാന്റോത്തിനിക് ആസിഡ് കോഎൻസൈം എയുടെ മുൻഗാമിയായതിനാൽ നിരവധി തന്മാത്രകളെ ഉപാപചയമാക്കേണ്ടതുണ്ട്.
ഫാറ്റി ആസിഡുകളുടെ സമന്വയത്തിന് പാന്റോതെനിക് ആസിഡ് ആവശ്യമാണ്.
ഇത് ഊർജ്ജ ഉൽപാദനത്തിൽ ഉൾപ്പെടുന്നു.
വിറ്റാമിൻ ബി 6 പിരിഡോക്സിൻ മെറ്റബോളിസത്തിലെ പല എൻസൈമാറ്റിക് പ്രതിപ്രവർത്തനങ്ങളിലും ഒരു കോഎൻസൈം.
തലച്ചോറിന്റെ വികാസത്തിനും പ്രവർത്തനത്തിനും പിറിഡോക്സിൻ പ്രധാനമാണ്.
ന്യൂറോ ട്രാൻസ്മിറ്ററുകളുടെയും ചുവന്ന രക്താണുക്കളുടെയും ഉൽപാദനത്തിലും ഇത് ഉൾപ്പെടുന്നു.
പിരിഡോക്സൽ പിരിഡോക്സാമൈൻ വിറ്റാമിൻ ബി 7 ബയോട്ടിൻ കാർബോക്‌സിലേസ് എൻസൈമുകൾക്കായുള്ള ഒരു കോഎൻസൈം, ഫാറ്റി ആസിഡുകളുടെ സമന്വയത്തിനും ഗ്ലൂക്കോണോജെനിസിസിനും ആവശ്യമാണ്.
ഫാറ്റി ആസിഡുകൾ, അമിനോ ആസിഡുകൾ, ഗ്ലൂക്കോസ് എന്നിവയുടെ മെറ്റബോളിസത്തിന് ബയോട്ടിൻ അത്യാവശ്യമാണ്.
പലപ്പോഴും ആരോഗ്യമുള്ള മുടി, ചർമ്മം, നഖങ്ങൾ എന്നിവയുമായി ബന്ധപ്പെട്ടിരിക്കുന്നു.
വിറ്റാമിൻ ബി 9 ഫോളേറ്റ് അല്ലെങ്കിൽ ഫോളിക് ആസിഡ് ഡിഎൻഎ നിർമ്മിക്കാനും നന്നാക്കാനും മീഥൈലേറ്റ് ചെയ്യാനും ആവശ്യമായ ഒരു മുൻഗാമി; വിവിധ പ്രതികരണങ്ങളിൽ ഒരു കോഫാക്ടർ; ശൈശവാവസ്ഥയിലും ഗർഭാവസ്ഥയിലും ദ്രുതഗതിയിലുള്ള കോശവിഭജനത്തെയും വളർച്ചയെയും സഹായിക്കുന്നതിൽ പ്രത്യേകിച്ചും പ്രധാനമാണ്.
കോശവിഭജനത്തിനും DNA, RNA എന്നിവയുടെ രൂപീകരണത്തിനും ഫോളേറ്റ് നിർണ്ണായകമാണ്.
ജനന വൈകല്യങ്ങൾ തടയുന്നതിന് ഗർഭകാലത്ത് ഇത് വളരെ പ്രധാനമാണ്.
വിറ്റാമിൻ ബി 12 കോബാലമിൻസ് വിറ്റാമിൻ സപ്ലിമെന്റുകളിൽ സാധാരണയായി സൈനാക്കോബാലമൈൻ അല്ലെങ്കിൽ മെഥൈൽകോബാലമിൻ.
എല്ലാ മൃഗകോശങ്ങളുടെയും മെറ്റബോളിസത്തിൽ ഉൾപ്പെട്ടിരിക്കുന്ന ഒരു കോഎൻസൈം, പ്രത്യേകിച്ച് ഡിഎൻഎ സമന്വയത്തെയും നിയന്ത്രണത്തെയും ബാധിക്കുന്നു, മാത്രമല്ല ഫാറ്റി ആസിഡ് മെറ്റബോളിസത്തെയും അമിനോ ആസിഡ് മെറ്റബോളിസത്തെയും ബാധിക്കുന്നു.
വിറ്റാമിൻ ബി 12 ചുവന്ന രക്താണുക്കളുടെ രൂപീകരണത്തിനും ന്യൂറോളജിക്കൽ പ്രവർത്തനത്തിനും ഡിഎൻഎ സമന്വയത്തിനും ആവശ്യമാണ്.
ഇത് പ്രാഥമികമായി മൃഗങ്ങളെ അടിസ്ഥാനമാക്കിയുള്ള ഭക്ഷണങ്ങളിൽ കാണപ്പെടുന്നു.
ജീവദാമൻ
പി. രണ്ടാം നൂറ്റാണ്ടിൽ വടക്കുപടിഞ്ഞാറൻ ഇന്ത്യയിലെ പടിഞ്ഞാറൻ ക്ഷത്രപ ഭരണാധികാരിയായിരുന്നു ജീവദാമൻ .
അദ്ദേഹം ദാമജടശ്രീ ഒന്നാമന്റെ  മകനും സത്യദാമന്റെ സഹോദരനുമായിരുന്നു.
ജീവദാമന്റെ ഭരണത്തിന്റെ കൃത്യമായ കാലഗണനയെക്കുറിച്ച് തർക്കങ്ങൾ നിലനിൽക്കുന്നു.
സി.ഇ 199 വരെ അദ്ദേഹം ഭരിച്ചിരിക്കാം എന്നു കരുതപ്പെടുന്നു.
ജീവദാമന് ആൺമക്കളില്ലായിരുന്നു, തന്മൂലം അദ്ദേഹത്തിന് ശേഷം അദ്ദേഹത്തിന്റെ അമ്മാവന്റെ മകൻ രുദ്രസേനൻ ഒന്നാമൻ അധികാരത്തിലെത്തി.
ജീവദാമന്റെ നാണയങ്ങൾ
ജീവദാമന്റെ കാലത്ത് മുതൽ, പടിഞ്ഞാറൻ സത്രപന്മാർ നാണയങ്ങൾ തീയതി രേഖപ്പെടുത്തി അച്ചടിക്കാൻ തുടങ്ങി, ഇത് നാണയത്തിൽ രാജാവിന്റെ തലയ്ക്ക് പിന്നിലുള്ള ബ്രാഹ്മി അക്കങ്ങളിൽ രേഖപ്പെടുത്തിയിട്ടുണ്ട്.
അദ്ദേഹത്തിന്റെ നാണയങ്ങളെക്കുറിച്ചുള്ള പഠനങ്ങൾ അനുസരിച്ച്, ജീവദാമൻ രണ്ടു വേറിട്ട അവസരങ്ങളിൽ ഭരിച്ചതായി കരുതപ്പെടുന്നു.
ഒരു തവണ രുദ്രസിംഹ ഒന്നാമന്റെ ഭരണത്തിനുമുമ്പു, ശക വർഷം 100 നും 103 നും ഇടയിൽ (178–181 സി.ഇ), പിന്നീട് ശക വർഷം 119 നും 120 നും ഇടയിലും.
(197–198 സി.ഇ) ശക യുഗം 100-ൽ (എ.ഡി. 178) ജീവദാമന്റെ ഒന്നാം ഭരണവാഴ്ചയുടെ ആരംഭം മുതലുള്ള ഒരു നാണയം.
ചീവക്ക
ചീവക്ക കായ്കൾ
ഏഷ്യയിൽ കാണുന്ന മരത്തിൽ കയറുന്ന ഒരു വള്ളിച്ചെടിയാണ് ചീവക്ക അഥവാ ചീനിക്ക ( ശാസ്ത്രീയനാമം : Acacia concinna ) .
നരിവരയൻ എന്ന പൂമ്പാറ്റയുടെ ഭക്ഷണം ഇതിന്റെ ഇലകളാണ്‌ .
ഇഞ്ചയോടും ചീവിക്കയോടും നല്ല സാദൃശ്യമുള്ള ചെടിയാണിത്‌.
കാലാകാലമായി തലമുടിയുടെ സംരക്ഷണത്തിനായി ഇന്ത്യൻ ഉപഭൂഖണ്ഡത്തിൽ ഈ ചെടി ഉപയോഗിച്ചു വരുന്നു.
ഇതിന്റെ പഴം ശിക്കക്കായ്‌ എന്ന്‌ പല ഇന്ത്യൻ ഭാഷകളിലും അറിയപ്പെടുന്നു.
നാടൻ ഷാമ്പുവായി ഇതിൻറെ ഫലങ്ങൾ ഉപയോഗിക്കുന്നു.
ചീരമരം ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Myrsine_thwaitesii
പശ്ചിമഘട്ടതദ്ദേശവാസിയായ അപൂർവ്വവും വംശനാശഭീഷണിയുള്ളതുമായ ഒരു ചെറുവൃക്ഷമാണ് ചീരമരം .
( ശാസ്ത്രീയനാമം : Myrsine thwaitesii ) .
1600 മീറ്ററിനും 2200 മീറ്ററിനും ഇടയിലുള്ള നിത്യഹരിതവനങ്ങളിലെ അടിക്കാടുകളായി കാണപ്പെടുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Myrsine thwaitesii എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Myrsine thwaitesii എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചീരു ഇംഗ്ലീഷ് വിലാസം https://ml.wikipedia.org/wiki/Tibetan_Antelope
തിബത്ത്പീഠഭൂമിയിൽ മാത്രം കാണപ്പെടുന്ന ഒരിനം മാനാണ് (കൃഷ്ണമൃഗം) ചീരു .
വംശനാശത്തിന്റെ വക്കിലുള്ള ഇവയിൽ ഇന്ന് 75,000 എണ്ണം മാത്രമേ ബാക്കി ഉള്ളൂ.
ഇവകൂട്ടം കൂടി ജീവിക്കുന്ന വർഗ്ഗമാണ്, 20 എണ്ണം വരെ ഉള്ള ചെറു കൂട്ടങ്ങൾ ആയാണ് ഇവ ജീവിക്കുന്നത്.150,000 ത്തോളം വരുന്ന ഓരോ പ്രായപൂർത്തിയായ മൃഗത്തെയും വനത്തിലേയ്ക്ക് വിട്ടതിനെതുടർന്ന് ഇപ്പോൾ ഇതിന്റെ അംഗസംഖ്യ കൂടുന്നതായി കണ്ടുവരുന്നു.
സമീപകാലത്ത് അനധികൃതമായി ഇവ വേട്ടയാടപ്പെടുന്നതിനാൽ ഇവയ്ക്ക് വംശനാശം വരുന്നതായി കാണുന്നു.
ഇവയുടെ മൃദുവായ രോമങ്ങൾ കൊണ്ട് ഷാഹ്ടൂഷ് എന്നറിയപ്പെടുന്ന ഒരിനം ഉത്തരീയം തുന്നാൻ ഉപയോഗിക്കുന്നു.
ഈ ടിബറ്റൻ കൃഷ്ണമൃഗത്തിന്റെ വംശനാശത്തിന് ഇതും ഒരു കാരണമായി തീരുന്നു.
ഇപ്പോൾ ഇവയിൽ നിന്നുൽപ്പാദിപ്പിക്കുന്ന വസ്തുക്കളുടെ അന്താരാഷ്ട്രവ്യാപാരം നിരോധിക്കപ്പെട്ടിട്ടുണ്ട്.
ജമ്മു-കാഷ്മീറിൽ സ്ഥിതിചെയ്യുന്ന കാരക്കോറം വന്യമൃഗസംരക്ഷണ കേന്ദ്രത്തിൽ ഇവ സംരക്ഷിക്കപ്പെടുന്നു.
Tibetan antelope in the Changtang Nature Reserve വർഗ്ഗീകരണം
ഒറ്റപ്പെട്ട വർഗ്ഗത്തിലുള്ള ഈ കൃഷ്ണമൃഗം പാൻതൊലോപ്സ് ജീനസിൽ ഉൾപ്പെടുന്നതാണ്.
ഗ്രീക്കിൽ എല്ലാ കൃഷ്ണമൃഗങ്ങളും എന്നർത്ഥം വരുന്ന വാക്കിൽ നിന്നാണ് ജീനസ് നാമം ഉണ്ടായത്.
മുൻകാലങ്ങളിൽ ഇതിനെ വർഗ്ഗീകരിച്ചിരുന്നത് ആന്റിലോപിനേ എന്ന ഉപകുടുംബത്തിലായിരുന്നു.
എന്നാൽ ബാഹ്യഘടനകളുടെ അടിസ്ഥാനത്തിൽ ഇവയെ ഉപകുടുംബമായ പാൻതോലോപിനേയിലേയ്ക്ക് മാറ്റുകയുണ്ടായി.
ഗോട്ട്-ആന്റലോപ്പുകളുടെ ഉപകുടുംബമായ കാപ്രിനേയുമായി പാൻതോലോപിനേ സാദൃശ്യം കാണിക്കുന്നു.
എങ്ങനെയായാലും ഇതൊരു തർക്കവിഷയമാണ്.
ചില ഗ്രന്ഥങ്ങളിൽ പറയുന്നത് യഥാർത്ഥത്തിൽ ഇത് കാപ്രിനേ ഉപകുടുംബത്തിലെ അംഗമാകേണ്ടതാണ്.
ചിത്രശാല ടിബറ്റൻ കൃഷ്ണമൃഗം Use of the Chiru antlers in weapons of Tibetan Soldier about 1905 The antelope are killed for their wool, which is woven into the luxury fabric shahtoosh , threatening the species’ survival.
ചീരഞ്ചിറ ഇംഗ്ലീഷ് വിലാസം https://ml.wikipedia.org/wiki/Cheeranchira
9°28′39″N 76°34′00″E ﻿ / ﻿ 9.4775931°N 76.566574°E ﻿ / 9.4775931; 76.566574
കോട്ടയം ജില്ലയിലെ ചങ്ങനാശ്ശേരി താലുക്കിൽ വാഴപ്പള്ളി ഗ്രാമപഞ്ചായത്തില്പ്പെടുന്ന ഒരു ഗ്രാമമാണ്‌ ചീരഞ്ചിറ .
ലോംഗ് ജമ്പ് താരം ഒളിമ്പ്യൻ അഞ്ജു ബോബി ജോർജ്ജ് ജനിച്ചത് ചീരഞ്ചിറയിലാണ്‌.
പ്രശസ്തവും പുരാതനവുമായ ഗവ: യു പി സ്കൂൾ
സെൻറ് മേരീസ് ഓർത്ത്ഡോക്സ് പള്ളിയും സെന്റ് ജോർജ് കത്തോലിക്കാ പള്ളിക്കയും ചേർന്ന ചിരഞ്ചിറ
പൊതുജനാരോഗ്യം ശ്രദ്ധിക്കുന്നതിനായി ഹോമിയോപതി, അലോപതി പ്രാഥമികാരോഗ്യകേന്ദ്രങ്ങൾ ഉള്ള ചിരഞ്ചിറ
ചീരത്തോരൻ ചീരത്തോരൻ
ചീര ഉപയോഗിച്ചുണ്ടാക്കുന്ന തോരനാണ് ചീരത്തോരൻ.
കേരളത്തിൽ മിക്കവാറും പ്രദേശങ്ങളിൽ ഈ ഇതുണ്ടാക്കാറുണ്ട്.
സാധാരണയായി സദ്യക്ക് ഈ വിഭവം കാണാറില്ല.
വേണ്ട സാധനങ്ങൾ ചീര -കാൽ കിലോ തേങ്ങ -അര മുറി ചിരകിയത് മുളകുപൊടി -1 ടീസ്പൂൺ മഞ്ഞൾപ്പൊടി -പാകത്തിന് ഉപ്പ് -പാകത്തിന് ഉള്ളി അരിഞ്ഞത് -1 ടീസ്പൂൺ കടുക് , ഉഴുന്നുപരിപ്പ് -ആവശ്യത്തിന് എണ്ണ -150 ഗ്രാം പാചകം ചെയ്യുന്ന വിധം
ചീര കഴുക ചെറുതായി അരിയുക.
വെള്ളം വാർന്നു കളയണം.
തേങ്ങചിരകിയതും ഉള്ളി അരിഞ്ഞതും മുളകുപൊടിയും മഞ്ഞൾപ്പെടിയും ചേർത്ത് തിരുമ്മി വയ്ക്കുക.
അടുപ്പത്ത് ചീനച്ചട്ടി വച്ച് ചൂടാകുമ്പോൾ എണ്ണ ഒഴിക്കുക.
എണ്ണ ചൂടായാൽ കടുകും ഉഴുന്നു പരിപ്പും ഇടുക.
കടുക് പൊട്ടിക്കഴിഞ്ഞ് വറ്റൽമുളക് കഷണമായി ഇടുക.
മുളക് മൂത്താൽ തിരുമ്മി വച്ച തേങ്ങ ചേർക്കുക.
അതിനുശേഷം അരിഞ്ഞുവച്ച ചീര അതിലേക്ക് ഇടുക.
നന്നായി ഇളക്കുക.
അല്പനേരം മൂടി വച്ച് വേവിക്കുക.
ചീരത്തോരൻ വിവിധ ഘട്ടങ്ങൾ ചീരത്തോരനുണ്ടാക്കാനായി കടുക് വറുക്കുന്നു അരിഞ്ഞ ചീര ചേർക്കുന്നു മൂടി വച്ച് വേവിച്ചതിനു ശേഷം
ചീരപ്പഞ്ചിറ
ആലപ്പുഴ ജില്ലയിലെ പ്രസിദ്ധമായ ഈഴവ തറവാടാണ് ചീരപ്പഞ്ചിറ .
ഇംഗ്ലീഷ്: Cheerappanchira.
കളരിക്ക് പേരുകേട്ട ഈ തറവാട്ടിലെ കളരിയിൽ നിന്നാണ് ശബരിമല അയ്യപ്പൻ കളരിപയറ്റ് പഠിച്ചതെന്ന് വിശ്വാസം.
എട്ടുവീട്ടിൽ പിള്ളമാരുടെ കളരി ഗുരുവായിരുന്ന മേക്കാട് കേശവൻ ഈ തറവാട്ടുകാരനായിരുന്നു പ്രസിദ്ധ കമ്യൂണിസ്റ്റ് നേതാവായ സുശീല ഗോപാലൻ ഈ തറവാട്ടുകാരിയാണ്.
ആലപ്പുഴയിലെ മുഹമ്മ ഭാഗത്താണ് ഈ തറവാടിന്റെ ഈറ്റില്ലം.
ചീരമരം (Rapanea wightiana) ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Rapanea_wightiana
തെക്കേ ഇന്ത്യയിലും ശ്രീലങ്കയിലും കാണുന്ന ഒരു ചെറിയ മരമാണ് ചീരമരം .
( ശാസ്ത്രീയനാമം : Rapanea wightiana ) .
10 മീറ്റർ വരെ ഉയരം വയ്ക്കുന്ന ഈ മരം 1600 മീറ്ററിനും 2200 മീറ്ററിനും ഇടയിലുള്ള നിത്യഹരിതവനങ്ങളുടെ ഓരങ്ങളിൽ കാണപ്പെടുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Rapanea wightiana എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Rapanea wightiana എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചീരാളം ഇംഗ്ലീഷ് വിലാസം https://ml.wikipedia.org/wiki/Reinwardtiodendron_anamalaiense
ചിന്ന അകിൽ, തേവതാലി, വണ്ടകാമിൻ എന്നെല്ലാം അറിയപ്പെടുന്ന ചീരാളം തെക്കെപശ്ചിമഘട്ടതദ്ദേശവാസിയായ ഒരു മരമാണ്.
( ശാസ്ത്രീയനാമം : Reinwardtiodendron anamalaiense ) .
20 മീറ്റർ വരെ ഉയരം വയ്ക്കുന്ന ചീരാളം 1400 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു.
തെക്കൻ സഹ്യാദ്രിയിലും മധ്യസഹ്യാദ്രിയിലും കാണപ്പെടുന്നു അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://pilikula.com/botanical_list/botanical_name_r/reinwardtiodendron_anamalaiense.html Archived 2016-03-05 at the Wayback Machine .
വിക്കിസ്പീഷിസിൽ Reinwardtiodendron anamalaiense എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Reinwardtiodendron anamalaiense എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജർമൻ ഷെപ്പേർഡ് ഇംഗ്ലീഷ് വിലാസം https://ml.wikipedia.org/wiki/German_Shepherd
ജർമൻ ഷെപ്പേർഡ് വളരെയധികം പ്രചാരം സിദ്ധിച്ചിട്ടുള്ള ഒരു നായ ജനുസ്സാണ്.
അൽസേഷ്യൻ എന്ന പേരിലും ഇവ അറിയപ്പെടുന്നു.
നായ് ജനുസ്സുകളിൽ വച്ച് ബുദ്ധിശക്തിയിൽ മുൻപന്തിയിൽ നിൽക്കുന്ന ഇവ നിയമപരിപാലനത്തിലും രക്ഷാപ്രവർത്തനങ്ങളിലും വളരെ നല്ല കാവൽ നായയായും ശോഭിക്കുന്നു.
വളരെയധികം അനുസരണ ശീലമുള്ള  ജർമൻ ഷെപ്പേർഡ് നായകൾ മനുഷ്യരും മറ്റു മൃഗങ്ങളുമായുള്ള സഹവാസം ഇഷ്ടപ്പെടുന്നവയാണ്.
ജർമൻ ഷെപ്പേർഡ് നായ്ക്കൾ വലിപ്പവും ശക്തിയും ഒത്തിണങ്ങിയവയാണ്.
അവയുടെ രോമക്കുപ്പായം രണ്ടു നിരകളിലായി ക്രമീകരിക്കപ്പെട്ടിരിക്കുന്നു.
നീളം കുറഞ്ഞ രോമങ്ങളുടെ നിരയും നീളം കൂടിയ രോമങ്ങളുടെ നിരയും.
ജർമൻ ഷെപ്പേർഡ് നായകളിൽ നീളം കൂടിയ രോമമുള്ളവയേയും നീളം കുറഞ്ഞ രോമമുള്ളവയേയും കാണാറുണ്ട്.
കറുപ്പ് ഊതം (ഇംഗ്ലീഷ്:Red Saddle) എന്നീ നിറങളാണ് സാധാരണം .
മറ്റു പല നിറങ്ങളിലും ഇവ കാണപ്പെടാറുണ്ടെങ്കിലും അംഗീകൃതമായവ കുറവാണ്.
പെരുമാറ്റം കൊച്ചുകുട്ടിയോടൊത്തു കളിക്കുന്ന ഒരു ജർ‌മൻ ഷെപ്പേർഡ് നായ
യജമാനനോട് അങ്ങേയറ്റം സ്നേഹവും വിശ്വസ്തതയും പ്രകടിപ്പിക്കുന്ന ജർ‌മൻ ഷെപ്പേർഡ് നായ്ക്കൾ‍ അപരിചിതരോട് വെറുപ്പു പ്രകടിപ്പിക്കുന്നവയാണ്.
വളരെ നല്ല ഒരു കാവൽ നായയാവാൻ അവയെ ഈ സ്വഭാവം സഹായിക്കുന്നു.
കുട്ടികളോടൊത്ത് കളിക്കാൻ ഇഷ്ടപ്പെടുന്ന ഈ ജനുസ്സ് വളരെ ഊർജ്ജ്വസ്വലരാണ്.
ഇവയുടെ ബുദ്ധികൂർമ്മതയും ഊർജ്ജ്വസ്വലതയും  യജമാനനോടുള്ള കരുതലും നിമിത്തം കൂട്ടാളിയായും കാവൽക്കാരനായും ജർമൻ ഷെപ്പേർഡ് ജനുസ്സ് ശോഭിക്കുന്നു.
ചിത്രസഞ്ചയം ഇടത്ത് പെൺ പട്ടിയും വലത്ത് ആൺ പട്ടിയും രക്ഷാപ്രവർത്തനത്തിൽ ഏർപ്പെടുന്ന നായ അവലംബം ↑ നായ ജനുസ്സുകൾ
ജർസി പോപ്പുലസ്ക്കോ ഇംഗ്ലീഷ് വിലാസം https://ml.wikipedia.org/wiki/Jerzy_Popie%C5%82uszko
റോമൻ കത്തോലിക്കാ സഭയിലെ ഒരു വാഴ്ത്തപ്പെട്ടവനാണ് ജർസി പോപ്പുലസ്ക്കോ (1947 സെപ്റ്റംബർ 14 - 1984 ഒക്ടോബർ 19).
പോളണ്ടിലെ കമ്യൂണിസ്റ്റ് നിരീശ്വരവാദത്തിന്റെ പീഡനങ്ങൾക്കെതിരായിരുന്നു ഇദ്ദേഹത്തിന്റെ പ്രവർത്തനങ്ങൾ .
പോളണ്ടിൽ ഒക്കോപ്പി ഗ്രാമത്തിലെ ഒരു കർഷകകുടുംബത്തിൽ 1947 സെപ്റ്റംബർ 14-ന് ജനിച്ചു .
അലക് എന്നായിരുന്നു മാതാപിതാക്കൾ നൽകിയിരുന്ന നാമം.
വ്ലാഡിസ്ലോവ്, മരിയാന ദമ്പതികളുടെ അഞ്ചു മക്കളിൽ മൂന്നാമനായാണ് അലകിന്റെ ജനനം.
അഞ്ചു മക്കളിൽ ഒരാൾ ചെറുപ്പത്തിലെ മരണമടഞ്ഞു.
ഈ മാതാപിതാക്കൾ മക്കളെ നല്ല ദൈവവിശ്വാസത്തിലാണ് വളർത്തിയിരുന്നത്.
വിശുദ്ധ കുർബാനയിൽ പങ്കെടുക്കലും കുടുംബ പ്രാർഥനയും അവർ കർശനമായ ദിനചര്യയായി നടത്തിയിരുന്നു.
ഷുക്കലോവ ഇടവകദേവാലയത്തിൽ വച്ച് അലകിന് ജ്ഞാനസ്നാനം നൽകി.
അപ്പോൾ നൽകിയിരുന്ന പേര് അൽഫോൻസ് എന്നായിരുന്നു.
പിന്നീട് വൈദികപഠനത്തിന്റെ അഞ്ചാമത് വർഷമാണ് ജർസി എന്ന പേര് സ്വീകരിച്ചത്.